khistorydata/jeongjo-sjw-relations huggingface dataset:
정조 6년 · 강
改差 永祐園參奉洪百膺。
정조 6년 · 목
百膺本 園親祭時。病不得進參也。
정조 6년 · 강
命海西審覈使。明日晝講。同爲入侍。
정조 6년 · 강
命禁營監官。移刑曹嚴囚。
정조 6년 · 목
因該營軍器新舊各樣物件點視啓。敎以。俾卿詳閱草記。意在審施賞典。不料新舊之相錯。至於此多。身爲將臣。寧有一分瞞告之心而然哉。惟其虛張數爻。變幻虛實。必是主將見瞞監官之致也。將校之瞞告主將。不特有關紀律。抑亦大關風化。自朝家付之攸司。另行覈實。以公以私。兩得其宜。亦可以慰將臣莫暴之本情。該監官移文刑曹。嚴囚照律。使卽草記。所謂新備物件。在監官則雖曰新舊相錯。在將臣則明是當等所造軍物之逐年措置或云可尙。然則替施賞典於將臣。似無不可乎。
정조 6년 · 강
同副承旨林錫喆。疏辭新資。賜例批。
정조 6년 · 강
秋曹以衛外擊錚人等原情勿施啓。
정조 6년 · 목
刑曹啓言。西部居朴興得。此是御寶僞造罪人朴昌郁之子也。完決刑訊。曾未幾何。又此煩瀆。極爲無嚴。原情勿施。昌郁待用情刑。請嚴訊取服。允之。又啓言西部居良女李召史。殺獄罪人朴世根之妻也。世根刺殺李景雲。完決刑訊。又何此縱妻煩瀆。原情勿施。世根待用刑。請嚴訊取服。允之。又啓言北部居閑良鄭璲。以氷魚船事。冒法呼籲。非止一再。原情勿施。依處決嚴飭施行之意。請分付京兆。敎以。自京兆。後無得更致稱冤之端事。彼隻處分付。如是下敎後。有呼冤。彼隻尙置前科。一體嚴明分付後。使之草記。又啓言密陽居業儒沈偗之。取考原情。則渠母以罪人儀之之庶母。緣坐爲婢定配云。不可以其子沈偗之之蒙放。輒皆宥釋。請置之。敎以。渠之所訴。極其無嚴。然子宥而母不宥。殊欠綜核之政。未知其間有甚別般委折。而一放一否。更考文案。放送當否。論理指一稟處。又啓言咸悅居李福興。渠之高祖義宗爲倉庫直。一年所費負債難支。乞蒙行査本道云。其非四件事。渠亦自知。原情勿施。其罪狀自臣曹請考律勘處。敎以。係是四件之外。考律收贖決放。而弊瘼則果是弊瘼。申飭該道。使之釐改。
정조 6년 · 강
判下刑曹擊錚人原情覆啓。
정조 6년 · 목
該曹啓言。舒川居幼學張鉉中。以山訟事。九朔滯囚云。原情辭緣。請上裁。敎以。山事立落。自有道臣使之從公査處後狀聞。至於滯囚云云。極其訝惑。爲慮此等之弊。凡係待用刑之類。知委兩都八道。使皆保放。此人九朔牢囚。尙未見宥。果何委折。此一段。先卽嚴査狀聞事行會。又啓言報恩居幼學朴箕範。渠先山䐉後。林五作入葬。本官孼族權烋。與五作締結。本官信聽其言。置之落科云。原情辭緣。請上裁。敎以。令道臣詳査狀聞後稟處。所謂權烋。姓與名字。相似向來減死酌處之人。信爾則無論訟理曲直。此漢之挾勢官長。復售胸臆。極爲獰悍。一體査實狀聞事。卽爲行會。又啓言同福居幼學趙顯祚。渠父泰祥列陳本邑七大弊瘼。獨訴營門。本官必欲擊殺渠父。將死之命特活云。原情辭緣。請上裁。敎以。誠如所供。該縣監事。萬萬無狀。卽令道臣除尋常。親執明査狀聞。所謂七大弊瘼。決非無根之說。卽令道臣更令探察。一幷釐革。近來道臣凡係此等上聞。惟以周遮爲事。而此道臣莅任周歲。生處漸熟。且無現發之跡。另加惕念之意。幷以分付。又啓言果川居良女安召史。原情辭緣。請上裁。敎以。盧張之訟。近始少息。意謂迄欲休矣。觀此安女之訴。老物剛悍。反有甚於盧女。渠與渠父夫張大壽。俱以八十之人。死亡在卽。會合無期。縷縷爲說。頗有意思。前因盧女之事。張哥之特敎定配。非止大壽一人。盧女之雪憤。亦云足矣。所訴又令勿施。扶抑得不太偏。張大壽特爲放送。俾遂未死前相見之願。聖儉放送當否。更考其時文案。草記稟處。又啓言南原居幼學崔瀾。渠四寸崔海。枉被殺人之名。定配端川。乞還故土云。原情辭緣。請上裁。敎以。海旣酌放。則海之三寸。自可減一等。許令分揀。不至失刑。放送。又啓言長興居幼學白致寬。原情辭緣。請上裁。敎以。許令宥還。實合孝理之政。特爲放送。又啓言信川居申啓岳。渠父以晦爲嫌人所誣。遠謫多年。特乞放送云。以晦入校宮毀窓壁罪。流配礪山。庚子減等而編配。已過三載。請放送。從之。又啓言南部居童蒙白龍甲。渠父文恒以駞駝駱牛落本事。昌濫擊錚。定配茂長。乞放云。原情辭緣。請上裁。敎以。本罪元非大段。分揀放送。又啓言醴泉居李召史。原情辭緣。請上裁。敎以。議處。
정조 6년 · 강
御誠正閣。行晝講。仍召見審覈使金履禧。特進官鄭好仁。同知事蔡弘履。承旨林錫喆。玉堂洪文泳尹㬦。記注官金健修。宗臣鶴林君焴。武臣副護軍高信謙。
정조 6년 · 목
講孟子。○予謂履禧曰。海儒九人中罪狀。當有分等區別。御史所見何如。履禧曰。亨夏之凶肚逆腸。斷案已著。罪合萬戮。而尙逭王章。可謂失刑之大矣。其外諸罪人同謀情節。亦旣綻露。則雖以我聖上鎭安之意。有難容貸。卽令照律嚴繩宜矣。予曰。三人中首犯者誰也。履禧曰閔陽復爲罪魁。而尹任鼎割張講錄。末乃還付。是爲第二。申俔祖往見德相。責出路費於書院。罪居三矣。予曰。六人中無文年老者誰也。履禧曰。安如岱申承祖等矣。予曰。海西亦有偏論乎。履禧曰。果有偏論。而其害甚不少矣。
정조 6년 · 강
諭黃海監司李敬養。
정조 6년 · 목
敎曰。申亨夏外。勿令發捕。而有旨未祗受前。已有捉囚者云。然則滯囚可悶。在囚九人中。與亨夏同謀皆綻露。別無輕重之可言。而安如岱如岳如海。申承祖大容。或是無識之人。或年老之人。餘亦不過拘於親私。未卽告官之致。幷放送。而至於尹任鼎。始以何心割張於講錄。末乃劫於恐喝。急急還付。情狀極爲痛駭。待用刑捉來。嚴刑懲勵事下諭。
정조 6년 · 강
命十六日儒生殿講。以㴠仁亭爲之。
정조 6년 · 목
因殿講取稟。有是命。
정조 6년 · 강
命時囚金鯉吉等。付過放送。
정조 6년 · 목
因監察金鯉吉。司果崔鳳諧。典籍金聖甲。學錄馬思仁。承文正字姜彙玉金熙采。司果徐配修幷拿處傳旨。敎以。付過放送。
정조 6년 · 강
配閔光祿于松禾縣。
정조 6년 · 목
該曹啓言。因禁營啓辭。監官閔光祿嚴囚照律事命下矣。光祿松禾縣定配。請押送。允之。
정조 6년 · 강
放定配罪人張聖儉。
정조 6년 · 목
刑曹啓言。聖儉放送當否。更考文案。草記稟處事命下矣。其叔大壽特蒙恩釋。則聖儉亦當一體放送。而係是特敎定配罪人。臣曹不敢擅便。請上裁。敎以。聖儉卽爲放送。
정조 6년 · 목
東南 關王廟行祭。在再明也。
정조 6년 · 강
許施開城府軍餉穀折半加分之請。
정조 6년 · 목
開城留守鄭昌順。以本府留庫軍餉穀折半加分馳啓。敎以。依狀請施行事回諭。
정조 6년 · 강
命農形令三道道臣狀聞。
정조 6년 · 목
敎曰。分遣摘奸。遍審四郊。今日雨澤。南道所得。比東西道優足。至于未申之交。而江以南則注洒不止云云。渴望之餘。民事萬幸。得雨形止狀聞。勿循前例。逐邑多寡。詳悉陳列以聞事。卽令廟堂分付畿伯處。近以錦伯嶺伯狀聞觀之。日前得雨。可知其邑各不同。今日之雨。比向日均霑與否。亦皆逐邑一一陳聞事。星火知委該道臣處。待快晴。各其邑宰躬審田疇。目下農形。俾卽仔細論報。仍令三道道臣枚擧狀聞之意。措辭申飭。而湖南海西雨澤及農形狀聞。近甚疏忽。亦自本司今日內關飭。
정조 6년 · 강
命調馬。依定式單子書入。
정조 6년 · 목
司僕寺啓言。內寺調馬。相考前例。指一稟處事命下矣。每朔官私調各三次。後苑調馬爲六次。而間多不行。今若申明故規。參酌事勢。以初一。十一。二十一日。行官調馬。初五。初十。十五。二十。二十五。三十日。行後苑調馬。初七。十七。二十七日。行私調馬。而後苑調馬。或有置之之命。則其日仍行私調官調。若値有故。則退日擧行。一朔調習。不失十二次之數。自今朔依此定式之意。請申飭。允之。敎以。依此定式。此後本寺調馬日以擧行之意。單子書入。依宣傳官廳例習稟單子書入之例。而元定日不得設行。則以不得擧行之意單子書入。依各軍門習陣頉稟之例。至於口傳微稟之規。除之。
정조 6년 · 강
命順天李陽宅妻許氏。特爲旌閭。
정조 6년 · 목
刑曹啓言。因順天居私奴李快孫上言。以致死人李陽宅妻許女貞節實蹟有無。令該監司參以見聞。從速狀聞事命下矣。許氏之卓卓節義。臣在本營時。便同目擊。爲復夫讎一心如結。南土民人莫不感歎。順天多士至有呈單。則實蹟公議。亶合旌褒。而旣有該監司狀啓之命。待其來到。請稟處。允之。敎以。許女之事。卿旣目擊光景云爾。則不必遲待時伯之狀聞。況南土人民無不稱嘆。至有本府章甫呈單之擧。卽此一款。可驗輿論之絕純然。雖令時伯更探實蹟。其言無以加此。以此以彼。旌閭一款。實屬不容已之擧焉。大抵遐土村女。必欲爲夫復讎。引刃剸頸之不足。終必絕粒而就盡。以似此貞節。方之古烈婦。無所愧焉。順天許女。令該曹特爲旌閭。以示朝家尙風敎之意。
정조 6년 · 강
判下秋曹上言人原情覆啓。
정조 6년 · 목
該曹啓言。洪州居金長碩上言。以爲渠妻母本是良族。而權哥趙哥兩班。渠夫妻及五六子女等。結縛酷刑。勒捧花名云。敎以。半折白紙。已違格式。下政院。自在違格之科。尙此留中。出於軫弊恤瘼之意。觀其上言內辭意。雖謂之切已之疾苦[可也:I-POSITION]。判堂曾已題給。必當稔知本事。此上言出給。使之各別明査決給。俾無更訴之弊。又啓言通川居李斗仁上言。以爲本邑民人進上蔘與宮納。萬無備納之際。金召史捐出千餘兩。擔當備納。伏乞特加夫人之微階云。敎以。事非四件。雖不循例啓下。儘有是也。以村女捐財千金。救我一邑濱死之氓。不但誠足可尙而已。朝廷之所恝然。一女人能辦此擧。拯活或納粟之賞。自作旁照之端。然一人之言。有難取信。此上言出給該曹。卽令行會本道。査探實蹟有無。使之草記論賞。又啓言南部居李大震上言。以爲渠以慶安驛主人。察訪無端除汰。乞令攸司明査云。敎以。此亦不必回啓。嚴覈決處事。判堂知悉。下刑曹。
정조 6년 · 강
命掩骼骨。令各部搜訪。
정조 6년 · 목
漢城府啓言。掩骼骨。着意擧行事命下矣。臣卽令各部詳爲搜訪。則東部十六處。西部二處。北部二處。南部九十二處。故移文賑廳。空石及錢兩。依例出受。貿取布木白紙等物。申飭該府官員。看檢照數深坎厚瘞。又使本府郎廳摘奸。敎以。若無別般察飭。難保其虛實不相蒙。然則導和之政。祗歸干和之擧。卿其着意檢督。
정조 6년 · 강
命時囚李吉培議處。
정조 6년 · 목
義禁府啓言。渭原前郡守李吉培原情。泛稱遲晚。曾經宣傳官。請除刑推議處。允之。
정조 6년 · 강
拿處洪州牧使邊得讓。通津府使曺允彬。推畿伯李亨逵。
정조 6년 · 목
惠廳啓言。觀此京畿監司李亨逵狀啓。則今此洪州牧之不以實監色騎船。有此雇人代行。全不照察。以致生奸者。已極疏忽。不問船主之有無。矧又稅穀之濫載。不可不嚴勘。通津府使之常時不善檢飭之罪。在所難免。幷令該府拿問處之。今此狀本中不爲區別條列。當該道臣推考。他餘穀物。令各該衙門請稟處。允之。
정조 6년 · 강
遣承旨詣 宗廟。奉審摘奸。仍分詣受香所。奉審摘奸。
정조 6년 · 목
東南 關王廟告由祭。在明日也。
정조 6년 · 강
召見承旨李亨元。藥院提調金華鎭。醫官吳道絅[炯:I-PERSON]于誠正閣。
정조 6년 · 목
予曰。眼胞有癤微痛。故意謂面瘇之或生。過數日終不差完。而非癤瘇。似是痰核。漸漸有盛大之慮。誠可悶也。華鎭曰。付藥則不日內似消散矣。予命道絅[炯:I-PERSON]曰。此等癤瘇。雖非瘇醫。似可知之。付之何藥則爲好耶。道絅[炯:I-PERSON]曰。黑膏藥付之。則不日內似可消矣。予曰。鐵瓮山城。爲日後緩急之地。城郭軍機何如。亨元曰。以形止局勢論之。則國中之第一。四面皆山。山外大川周迴。重重疊疊。可謂一夫當關。萬夫莫開之地。城內甚平鋪廣闊。雖萬餘戶。足可容接居生。而近年以來。次次流亡。以臣待罪時所見言之。未滿千戶。至於軍機。雖年年修緝。藏置一處。不過一年內。一二次點火而已。年久堆積。故弓矢似不可用之矣。華鎭曰。臣待罪本道監司時。亦見本府城址矣。外固內平。自外望見則鐵瓮山城之名。果不虛得矣。軍機則非但寧邊一邑。八道同然矣。予曰。奉審承旨入侍。徐有防進前。予曰。各處奉審無頉乎。有防曰。皆無頉矣。
정조 6년 · 강
飭奉審沿路作弊。
정조 6년 · 목
禮曹佐郞金夏璉。以 厚陵紅箭門奉審啓。敎以。雖非永晷。三日足可往來。四日而復命。極爲駭緩惋。必是討食沿路。作弊列邑之致。該郞固當嚴處。而今番則參酌。此後另加嚴飭。
정조 6년 · 강
命待用刑決處之類牢囚守令。爲先摘發狀聞。
정조 6년 · 목
敎曰。近以上言觀之。待用刑決處之類。外邑不有保放之特敎。訖今牢囚。遠者殆近周年。少亦不下八九朔者。果何意思。朝令之下。列邑所爲。極爲無嚴。方欲發遣摘奸之行。現發守令。當卽隨現重勘。不飭之方伯。亦難免罪責。發遣摘奸一款。先此敷諭。蓋由申令之意也。卽令刑曹枚擧此意。知委諸道監司處。犯科守令。爲先摘發狀聞。如是下敎。而現露於從後摘奸之行。則監司其可免掩匿之律乎。一體各別嚴飭。
정조 6년 · 강
命明日次對。依例來會。
정조 6년 · 목
因國忌齋日頉稟。有是命。
정조 6년 · 강
命十八日親臨專經武臣殿講處所。以㴠仁亭爲之。
정조 6년 · 강
命其人進排物價劃給。
정조 6년 · 목
敎曰。昨秋以此事有所申飭。而其後弊端。安保其快祛。藥院直宿諸處貢人等處。弊瘼有無。詳細詢問草記。提調旣兼貢巿堂上。卽爲進詣本司擧行。至於其人進排事。無價之役。許久擔當。渠輩受弊。不待詢瘼而知之。進排物種之價。今番則特令該廳參考進排之數。優數劃給後草記。此乃拔例之擧。後不必每每拔例。竝以此意曉諭該貢人處。○惠廳啓言。其人進排之數。優數劃給後草記事命下矣。取考前例。則前因特敎別下。或有劃給米三百石。或七百石。有難自下擅便。敎以。今番從別下最多數。以七百石劃給。又啓言。貢人處米七百石劃給後。以傳敎之意曉諭。敎以。此外他貢物進排之類。進排後這卽授價。加用則亦必給價。切勿以本院直所進排事。爲貢人一分貽弊之端事。亦令戶曹知悉。
정조 6년 · 목
予曰。近日刑曹事。不可事小而置之。故今日召見卿等。欲言此事矣。權晤事。卿等亦已聞之乎。領議政徐命善曰。俄於閤外。臣問於刑判。則刑判只以晤之向上不道之說傳及。臣始得略聞之矣。予曰。晤之所供。窮凶極惡。專是不道之說。而刑判有不忍仰奏。只以不道二字陳達。故予亦驚心而不復詳問。究其情狀。一則向上不道。二則網打一邊之計也。已料其情迹之專出誣人。故卽令秋判四次開坐。受其誣服。渠雖曰願以狂易遲晚。而狂易亦逆。此等之類。固當不待時用律。而見今用刑非時。且値展拜隔日。故姑爲置之。而此必亟誅然後。無故之人。必當慰安。而此亦生道殺人之意也。命善曰。臣自聞此事。骨顫心寒。無復仰達矣。予曰。惠堂奉審後。似當來待閤外。命鄭民始進前。予曰。此後三使臣中必以能文應猝之人。可以差遣。命善曰。聖敎果然。而製述官亦爲差送宜矣。予曰。製述官一人。以軍官帶去好矣。判尹鄭昌聖曰。古有製述官質正官。而今則久無此例矣。命善曰。今番使行應製事。亦是適然。似不必每每如是矣。予曰。宣傳官廳懸板。誰果書揭乎。兵曹判書李性源曰。臣果書之矣。予曰。本廳先生案書拔者。卿果査得乎。性源曰。臣等果爲査問。而崔李兩人之見拔。皆不知云矣。副司直李柱國曰。當初薦記。只書拔字。而先生案則其後追書拔字者矣。予曰。先生案書拔。數三年前。已見之。書拔之人。尙無自首者乎。知中樞府事具善復曰。今始聞之。則李應爀曾當行首宣傳官時。書拔薦記。而此是日一會時事。先生案所書者。果是下隸之筆云矣。予曰。觀其字樣。已料其吏筆矣。大抵書拔一字。實係廢人前程。且關後弊。其時主張之人。不可無罪矣。善復曰。聖敎果然矣。
정조 6년 · 강
有政。吏曹參判鄭一祥。兵曹判書李性源進。
정조 6년 · 목
以金載瓚爲吏曹正郞。金相龜爲安城郡守。西春君爗爲都摠管。
정조 6년 · 강
拿處安原前權管徐德麟。乾原前權管徐毅麟。
정조 6년 · 목
領議政徐命善啓言。北兵使李鼎炳狀啓。以爲卽接沿邊大國人去來形止。則安原權管徐德麟。乾原權管徐毅麟。大國人犯夜下去。宜乎問情。而泛然看過。狗三口中。漏報二口者。事極疏忽。當該兩權管。爲先罷黜。其罪狀。令攸司稟處爲請矣。邊境失報。宜被重勘。兩前權管。請令該府處之。從之。
정조 6년 · 강
許施京畿留庫穀一萬石加分之請。
정조 6년 · 목
領議政徐命善啓言。聞京畿監司李亨逵之言。向來所請加分穀。近因還民之漸多。頗有不足之慮。更得萬石則優可分排。而煩不敢狀請云。旣聞之後。不可無繼給之道。留庫中一萬石。更許加分。令道臣措劃後狀聞事請分付。從之。
정조 6년 · 강
命使臣參宴。回咨撰出。下送灣府。入送鳳城。
정조 6년 · 목
領議政徐命善啓言。今番節使之回。使臣參宴事。禮部咨文帶來矣。使臣參宴。例有謝恩。以來頭節使伸謝之意。令槐院爲先撰出回咨。正書安寶後。定禁軍給馬。下送于灣府。使之依例入送鳳城。節使旣兼謝恩。則以冬至兼謝恩使差出事。請分付該曹。從之。
정조 6년 · 강
遞都摠管鄭昌聖。
정조 6년 · 목
領議政徐命善啓言。判尹鄭昌聖。以摠官呈告留院。政院以爲旣參次對之後。呈告自在勿施。仍爲還給云。詞訟宿衛。不無相妨。摠管之任請許遞。從之。
정조 6년 · 강
各 陵園紅箭門有頉。命各其本 陵官兼監役擧行。
정조 6년 · 목
戶曹判書金魯鎭曰。各 陵園紅箭門有頉。則各其本 陵官報本曹。隨其緩急。或節祀兼告。或擇日修改。而郞廳進去則自庚寅。仍以爲例。廚傳之弊。雖不足恤。往來之際。旣無實效。自今爲始。一依前規。紅箭門修改之時。則令各其本 陵官依前兼監役擧行事。請定式。從之。
정조 6년 · 강
命貢價中米邊。限三朔預下。
정조 6년 · 목
宣惠堂上鄭民始啓言。當此麥嶺。穀物甚貴。民間之儲積垂乏。都下之巿直漸踴。在前如此之時。多有貢價預下之例。矧此朝家軫念之時。宜施別般優恤之政。本廳貢價中米。限三朔請幷爲上下。敎以。近聞米直踊貴。差過旬餘。將又倍簁云爾。則及此時貢米之發倉預下。在都民可除艱食之患。卿之所奏甚好。依此爲之。
정조 6년 · 강
命以舊龍虎營。永作守禦廳。
정조 6년 · 목
守禦使鄭民始啓言。本廳自失舊廣興倉及北倉之後。倉舍不足。將無容積之所。當此財詘之時。別爲營建。非可擬議。還推北倉之外。更無他道。而但守禦舊廳。已爲毀撤。則該廳亦無移接之處。龍虎營旣有新設之營。則舊營廢棄無所用。以此許作守禦廳。似甚便好。而但兵判以爲日後或有移御慶熙宮之時。則又當與時龍虎營相換云。從前該營未嘗有隨時搬移之擧。則日後雖値移御之時。該營之仍留本營。未爲不可。而守禦則雖得此處。必當加建廨庫。可以住接。而旣定之後。又使之移來移去。決是行不得之事。臣意以舊龍虎營永作守禦廳。然後可無相妨之患。故敢此仰達矣。從之。敎以。守禦廳之移設於北倉。予意本以爲不緊。自初移設之時。已有持難於筵奏。此事顚末。似在堂后日記矣。況今惠局穀物餘貯。無積峙之所云爾。則還推已失之倉庾。不煩更建之物力。實爲兩便之政。至於兵判之以舊龍虎營之出給。以爲不可云云。未知其爲然。視御所之移還。營亦隨以上下。此無稽之例也。此後兵曹或於移御之際。聞其龍營之稍遠。復有推還之請。法歸銷刻。事無意義。無得更生此等歧貳之論。各別申飭。
정조 6년 · 강
拿處中部都事權儐。南部都事趙象存。
정조 6년 · 목
判尹鄭昌聖啓言。四月八日之燈。固是流來俗風。而至於初十日懸燈。前所未見。事甚訝惑。採問委折。則或云部隸之所指。故臣申飭各部。使之査出。而首倡之人。終不能摘發。然似聞先自南部中部而始云。事雖微細。旣無朝令。則部屬之私自知委。極爲痛駭。方自臣府懲治爲計。而爲官員者。若能常加檢飭。下隸焉敢假托朝令。欺誑小民乎。不可以一時不察。有所容恕。兩部當日入直官員。請幷拿問處之。允之。
정조 6년 · 강
命關西小米三萬石。劃給戶曹。
정조 6년 · 목
戶曹判書金華鎭啓言。本曹前頭需用。果不些。而關西小米之換留取耗。亦甚兩便。稅小米三萬石。劃給臣曹。請以爲許賣。從之。
정조 6년 · 강
命江都內帑諸庫點閱時。留守眼同擧行。
정조 6년 · 목
左議政洪樂性啓言。江都內帑諸庫。中使點閱時。留守眼同擧行。自是古例。而近聞經歷替行云。其在重事體之道。殊涉未安。此後則留守依前擧行之意。請申飭定式。從之。
정조 6년 · 강
命太學書啓單子。卽刻入啓。
정조 6년 · 목
承旨林錫喆啓言。明日日次儒生及四學掌色備員押班事。旣有下敎。而書啓更爲催促。尙不來呈。請推考警責。允之。敎以。此亦紀綱所在。使之卽刻修整入啓。朝筵下敎之後。今已侵夜。而尙不修整。寧有如許國體。政院各別催促。更或遲滯。大司成直捧拿問傳旨。
정조 6년 · 강
給德源府燒戶恤典。
정조 6년 · 목
咸鏡監司鄭元始。以德源府民家失火八十餘戶延燒狀啓。敎以。觀此咸鏡監司狀啓。德源府被燒民戶。至於八十餘戶之多。昨年本道穡事。未免失稔。窮春民產。想已懸罄。際此又有燒燼之災。唉彼顑頷。何以聊生。言念及此。食息靡安。若無別般賙救之政。小則流離之他。大則塡于溝壑。此誠勢使之然。卽令廟堂三懸鈴行會該監司處。被燒民戶恤典。參考年前咸興已例題給。人命雖幸免於焦爛。而失所之民。甁罌虛而杼柚空矣。逋穀何以辦納。身布何以責出。所已施東民者。可不施於北民乎。全家被燒之類。新逋停退。當年條身布蠲減。下此之類。新逋及身布停退。仍令道臣體朝家愍念之意。申飭邑宰。悉心撫摩。期於從速奠接。而斫給材木之際。易致有名無實。來頭勤慢。當有考察之擧。幷以此意申飭邑宰事。一體分付。
정조 6년 · 강
命綾州一邑。還作蔭窠。
정조 6년 · 목
刑曹啓言。頃因綾州幼學李錫垕上言。有刑判才經道伯。明白決處事命下矣。取考上言。則其一本州文官換送之後。新舊刷價。都出民結。迎送相續。還多民少。百弊俱興。不能支當云矣。綾是穀多中一邑。依前關從長變通後。枚報備局之意。請更爲分付。敎以。文無定窠。武蔭元定窠。亦有差遣之時。而未嘗謂以違式。則惟今綾邑一倅之還作蔭窠。實無所妨。何必更令覆處。依草記施行之意。分付該曹。穀多民少之處。勒分勒徵。便一虐政。才已推移換錄之意。知委該道。而難保其劃卽盡革宿瘼。以此意更爲申飭。仍以擧行形止。使之條列啓聞。
정조 6년 · 강
御㴠仁亭。行儒生殿講。試官徐命善李命植鄭一祥黃昇源李養鼎徐龍輔姜彛正。
정조 6년 · 목
自內詣㴠仁亭陞座。試官以下行禮訖。仍命開講。宋賢龜等應講。至柳★(肅/心)等進講。予曰。爾等着意善誦。以得通栍。★(肅/心)等以次居不。予曰。昨年日次講居首儒生崔鳳五賞格單子。尙未下批。蓋此講施賞。姑無定例。故尙此未施矣。命善曰。其施賞惟在自上特敎矣。館學儒生講訖。予曰。館學齋任當誦一經乎。命善曰。今番猝當講席。似難必誦矣。予謂昇源曰。此後齋任勿爲數遞。另加董飭。七月日次講。能誦應講事知委。命善曰。聖敎誠好。旣有飭敎。則齋任輩當盡誦一經矣。仍命齋任進講。衍德呼尹若烈進講。予曰。善誦矣。命善曰。觀其爲人。極甚詳明。且奏對文義。頗爲有識矣。講訖。予曰。泮試一經講。旣係科制變通。故姑未定行。而至於日次講。齋任之押班應講。自是舊例。亦非創設。爾等必須善誦。來七月以爲進參。而如有不願者則置之。徐徹修等以次進講。至李崑秀進講斯干章。予曰。善誦矣。命善曰。此儒非但能誦。製述亦實才矣。誦訖。又命誦抑戒章。予曰。誠實才矣。收栍告通。至朴南壽進講。予曰。講不成樣。有若弄戲者然。今於親臨試講。焉敢若是。極爲駭然。至沈象奎進講。予曰。誦聲之洋洋。文義之敷陳。誠甚可嘉矣。命善曰。果是人才矣。講訖。收栍告通。應講畢。予曰。試官先退。榜目卽修呈也。仍行科次。敎曰。通儒二人。各紙三卷。筆五枝。墨三笏。捧傳旨。
정조 6년 · 강
命不押班掌色勿限年。幼學朴南壽限五年停擧。
정조 6년 · 강
給通川郡燒戶恤典。
정조 6년 · 목
江原監司金憙以通川郡民家失火四十一戶延燒馳啓。敎以。通川郡被燒爲四十一戶。元恤典外。依博川例。計戶表俵給折米之意。方令廟堂行會。卿其關飭邑宰。使之悉心賙恤。以爲從速結構奠接之地。洪川民戶數不及通川。而其在一視之澤。不可獨漏。亦依通川施行。其餘各邑之數戶被燒。自在元恤典。今不竝施。卿須方便接濟。無至失所事回諭。仍令廟堂依此備忘記。卽爲擧行。
정조 6년 · 강
命時囚權儐等捧供以聞。
정조 6년 · 목
因儐及趙象存拿囚傳旨。有是命。
정조 6년 · 강
大司憲吳載純上疏請罪人申亨夏嚴覈得情。賜批。
정조 6년 · 목
疏略曰。卽伏見傳敎下者。有海西罪人申亨夏酌處之命。仍令審覈使卽爲還朝。臣不勝驚惑憂慮之至。臣未睹狀本。不知獄情之如何。而渠旣右袒德相。甘心伸卞。則其窮兇絕悖之罪。不可薄竄而止。況其情節。未及究覈。徑先酌處。獄體未成。人心駭惑。臣謂特寢審覈使還朝之命。期於嚴覈得情。快施當律。批以。處分意在矣。
정조 6년 · 강
正言金孝眞上疏請申亨夏設鞫得情。賜批。
정조 6년 · 목
疏略曰。罪人申亨夏遠配之命。臣未知此何獄體。以出於傳敎者觀之。亨夏以右袒德相。甘心一死。伸卞之意。箇箇納招。安有兇賊結案而徑施酌處之典乎。臣謂亟寢海西囚推罪人亨夏發配之命。令王府拿來嚴囚。待用刑設鞫得情。施以黨逆之律。亦依兩司所請。快施邦刑。批以。處分意在矣。
정조 6년 · 강
掌令權坪上疏請申亨夏鞫問。賜批。
정조 6년 · 목
疏略曰。罪人申亨夏定配之命。誠不料殿下處分之若是乖當也。亨夏右袒德相。甘心一死。至有伸卞云者。實是前古所未有之兇逆也。今此亨夏箇箇自服。而不復究覈。罪止遠配。則從今以往。又不知幾許亨夏。伏願亟寢亨夏遠配之命。因令王府待用刑設鞫嚴問。批以。處分意在矣。
정조 6년 · 강
正言李羽晉上疏懲討。賜批。
정조 6년 · 목
疏略曰。罪人申亨夏定配之命。臣不勝駭惋愕貽之至。惟彼德相之極惡大憝。孰不欲節解萬段。恥與之同戴一天。而亨賊獨何心腸。敢稱師生之誼。顯爲伸卞之計。至欲爲德相一死。噫。以德相之久逭王章。致有湖右之獄。湖獄之未鋤亂本。而又生海西之賊。奸萌日滋。亂孼潛長。而今日之失刑。又如前日之太寬。則從此兇醜之徒。益無所懲矣。臣謂亟寢亨夏酌處之命。仍令嚴訊情節。窮覈指使。德相夬施三尺之誅。斷不可已也。臣所叨之職。從前僨誤。非止一再。何敢以章皇一出。便爲仍因蹲冒之計哉。伏乞鐫削臣職。批以。處分意在矣。
정조 6년 · 강
御映花堂。行抄啓文臣試講。試官沈念祖鄭志儉。
정조 6년 · 목
自內詣映花堂陞座。試官以下行禮訖。予曰。課講入侍。引儀不必盡數入參。此後依定式。只二員待令。仍試講畢。還內。
정조 6년 · 강
命輪對以二十日爲之。
정조 6년 · 목
因輪對取稟。有是命。
정조 6년 · 강
遞承旨徐鼎修。以趙鼎鎭代之。
정조 6년 · 목
敎曰。右副承旨見有實★(虫+羔)許遞。前望單子入之。
정조 6년 · 강
命反庫事。令各道修啓。
정조 6년 · 목
黃海監司李敬養以長淵反庫事馳啓。敎以。新倅到任。與差使員。反閱見在穀包。自是列邑通行之規。而海西一道外。但稱無頉。數爻皆無列錄登聞之擧。事甚斑駁。是豈同文之義也。令廟堂參考各道狀聞。就詳備之例。指一釐正事。分付該道。使各準此修啓。
정조 6년 · 목
全羅監司朴祐源以罪人安有福到配馳啓。敎以。放送事分付。
정조 6년 · 강
命時囚宋達淵李義存定配。邊得讓等議處。
정조 6년 · 목
義禁府啓言。金化縣監宋達淵身爲守令。歉歲窮民。不善接濟。以此照律。杖八十收贖。告身盡行追奪。敎以。淮金之俗。素稱土著不固。聚散無常。身爲邑宰。分憂一念。苟能慥慥不懈。民人之流離之他。寧有不知不聞之理乎。本邑流民。至於二百餘口之多。開春以後。又何不報營請賑。或發倉付還。有此無前繹騷之境。此而歇治。來頭守宰之恝視民隱者。將無所懲畏。此囚照律太輕。卽其地徒配。又啓言。金城縣令李義存身爲守宰。歉歲窮民。不思接濟。請以此照律。敎以。金化倅猶令徒配。況此囚邑民之流亡。四倍於金化。厥數殆近千口。加一等勘律。又啓言。宋達淵金化縣徒三年定配。李義存奉化縣流二千里定配。請竝押送各其配所。敎以。如有功議。各減一等。又啓言懷德前縣監沈定鎭身爲訟官。處事乖當。請以此照律。敎以。滯囚宜恤。所坐直是微眚。以公罪。今日內放送後草記。又啓言。沈定鎭杖八十。以公罪收贖。請放送。敎以。如有功議。各減一等。又啓言。洪州牧使邊得讓原情。泛稱遲晚。所當請刑。而曾經侍從。勿請刑議處。允之。又啓言。通津府使曺允彬原情。泛稱遲晩。所當請刑。而曾經摠都。勿請刑議處。允之。
정조 6년 · 강
御㴠仁亭。行專經武臣殿講。記官李性源李昌運黃昇源李儒敬李時秀李顯模。
정조 6년 · 목
自內詣㴠仁亭陞座。試官行禮訖。以次陞殿。予曰。不待命官之入來。先爲開講。予曰隨其能講。兵曹這卽草記。降座還內。
정조 6년 · 강
命專經武臣應講不通人員。待就理勘律。
정조 6년 · 목
敎曰。專經武臣應講者。率皆不能成樣。蓋因飭弛之致。不通人員。今番不可無別樣申飭。待就理勘律。竝令入直各其直所。能誦後。自兵曹草記。
정조 6년 · 강
給開城府燒戶恤典。
정조 6년 · 목
開城留守鄭昌順以被燒民家馳啓。敎以。觀此開留狀聞。被燒民家若是夥然。本府以古都重地。朝家之撫摩。自有別焉。際此棲遑之時。寧忽奠接之方。卽令廟堂元恤典外。蠲恤之政。別般講究。指一稟處。待下批。卽令行會守臣處。使之當日還營。而穀包則親執分給。家舍則助力結構。俾無一民之失所。畢奠接後形止馳聞事分付。
정조 6년 · 강
拿處永宗僉使李壽鵬。
정조 6년 · 목
京畿監司李亨逵以稅船致敗馳啓。敎以。國穀之式月臭載一款。姑舍是。自爲地方官。不能悉心護送。必於大風大雨之時。冒險發送者。萬萬無狀。此而尋常處之。來頭之弊。容有極哉。該僉使爲先罷黜。仍令該府拿問嚴處。所謂稅穀。莫曰只係經用也。此乃吾民粒粒辛苦之物。則轉輸不審。投之水中。便作無用。豈非所謂暴殄天物者耶。此後更有此等狀聞。護送之地方官。檢飭之監司。俱有不用命之罪。隨現當各別處分。自備局爲先行會諸道。拯米之弊。業已言之。實爲浦民難支之端。分俵之際。必須準斛量給之意。一體嚴飭。
정조 6년 · 강
以李延喆爲永宗僉使。
정조 6년 · 목
敎曰永宗僉使。口傳差出。待下批牌招。當日辭朝。
정조 6년 · 강
汰吏曹正郞金載瓚。
정조 6년 · 목
敎曰。日前賓對。大臣以忠定公宣諡官事。有所陳白。而銓郞無故者。只是一人。不得已點下矣。然此銓郞在銓。無一事修擧。創出無稽之例。望筒則抄刪。冒行蔑法之擧。齋宿則執頉。今於復授之後。迄不肅謝。事體所在。極涉殊常。然向遭憲箚。足爲情勢。名官之冒恥行公。亦關世道。吏曹正郞金載瓚刊汰。前望單子入之。
정조 6년 · 강
敦寧都正金魯淳疏陳無敦寧乞遞。批令該曹稟處。
정조 6년 · 강
命兵曹佐郞曺喜有發問目。嚴問草記。
정조 6년 · 목
該曹啓言。本曹佐郞曺喜有屢次監軍。無一人捉納。其委折令堂上拿入取招以入事命下矣。喜有拿入嚴問取招。則所供內。自人定後至罷漏時。連爲巡邏。至於草記之類。尙未捉得之意納招矣。敎以。此招辭乎。傳喝乎。孰云柳誼之執法。此草記勿施。更爲捧供以聞。雖以近日摘奸現捉事言之。所謂曺喜有受牌之後。鼾睡巡廳。徹戶外云爾。則自人定時至罷漏時。行巡之說。萬萬無狀。如渠蟣虱之類。尙敢粧撰乃爾。嚴棍取服。斷不容已。而時値藏棍。姑且參酌。若不以某日月某日何更至何處。發巡之實狀。及故縱人姓名誰某。一一納招。則卽當決棍。以此發問目。嚴問草記。敎曰。兵曹堂上推考。又啓言。曺喜有更爲嚴問取招。則所供內。政院玉堂使令之外。無縱送矣。敎以。故縱之人。豈止使令二名而已。終始牢諱之狀。雖極駭痛。更令盤問。徒傷事面。今番特爲參酌。而院隸之持去小報。或可解放。館隸之不敢誰何。非渠蔑法之一端乎。此後另加小心。期於捉納事。嚴明分付後放送。每欲申飭而未果。渠雖癡懦。徒知仕宦之爲好。而思親之心。秉彝同得。謂有七十老母。前後筵中。屢已奏對。而迄今幾年。終不歸覲。問其委折。則輒以歸恐落仕云云。爲禦口之資。卽一節。渠之人事。不足深責。明日納牌後。下去省覲之意。一體分付。
정조 6년 · 강
命罪人權䎸移送王府。具格結案。
정조 6년 · 목
敎曰。日昨賓筵。已諭矣。罪人權䎸之罪。可勝誅哉。自做罔測不道之言。欲售網打搢紳之計。若不亟擧肆市之典。不但無以鎭人心靖世道。在朝之人。皆將荷擔度日。靡所止泊。方來之憂。容有極哉。自聞初招。雖知窮兇絕悖之說。節節誣罔。論以獄體。不可不査捧誣引之招於渠口。以是更令刑官取服以來。今則事已究竟。而特因藏刑。姑不正法。若有徑斃之事。無以洩輿人憤。嚴飭刑曹各別牢囚。待用刑移送王府。以爲具格結案。快施邦刑之地。
정조 6년 · 강
領議政徐命善。左議政洪樂性。右議政李福源聯箚請罪人權䎸。亟令王府具格拿囚。賜批。
정조 6년 · 목
箚略曰。臣等卽伏見傳敎下者。有權䎸牢囚刑曹之命。臣等竊以爲不然也。日前賓筵。臣等以不可不一番鞫問之意。反復仰陳。雖未蒙許可之音。旣伏承移送之敎。故臣等姑忍憤俟時。以爲稟請究竟之計矣。今乃不允該曹之啓。有此仍囚之命。何可以姑不設鞫之故。乃與輕囚混處。以致傷事面而乖國法也哉。更加三思。亟令王府具格拿囚。以爲嚴懲討重獄體。批以。一妖豎之移囚王府。非可持難者。而抑有咨且之端焉。王府事體自別。移囚而不問。不問而待時。恐爲後日之弊矣。至又軍兵露處圍守之勞。貢人許久供饋之苦。莫曰細節之細節。亦屬當念處。卿等若以署獄爲疏虞。則還付捕廳。嚴加牢囚。綽有可倣之例。方欲以此分付矣。仍命遣史官傳諭。
정조 6년 · 강
命罪人權䎸還囚捕廳。
정조 6년 · 목
敎曰。大臣箚辭。實出重獄體之意。而姑且咨且。予意亦杜在於慮後弊焉。待時移送。直令置辟。多有便當之端。鞫囚之移囚捕廳。禁令昭在。有難破格。而至於捕廳囚之還囚捕廳。不但爲常有之而已。逆獄罪囚。不自王府發捕者。皆屬捕廳囚繫。以此以彼。付之捕廳。政合事宜。捕廳移囚罪人權䎸。還囚該廳事分付。
정조 6년 · 강
御誠正閣。行晝講及次對。知事徐有慶。特進官鄭民始。承旨趙鼎鎭。玉堂洪文泳李顯模。假注書李敬行。記注官金健修。宗臣凝善君爔。武臣李命運。
정조 6년 · 목
講孟子。○予曰。今日賓對。備堂擧皆入來耶。領議政徐命善曰。禁將情勢有所惶蹙。聞方來待於闕下而不敢入來矣。予曰。今日座目。懸進而不進。殊涉可怪矣。予曰。刑判先爲出去。今番禁營草記。無論將校與書吏。有所干涉者。盡爲査問勘律。仍命禁將入侍。命善曰。權䎸決不可還囚捕廳。而當移禁府矣。左議政洪樂性曰。大逆不道之賊。不可以治盜之事治之也。右議政李福源曰。王府捕廳事面各殊。伏願亟從臣等之請焉。予曰。卿等之言。非不好矣。而不爲移送禁府。特令秋曹査治者。予有所商量之道。豈不念事面而然乎。命善曰。其子之自處。極爲殊常。以此觀之。必有隱情。不可不窮査得情。予曰。好生惡死。人之常情。而渠子之徑辦此擧。誠可異矣。樂性曰。人心誠不可測。安知無別般隱情。而不爲窮問乎。予曰。王府體面。與秋曹有異。若自禁府究問。多發罔測之說。則傷人必多。而人心莫可底定。世道之憂。容有其旣。且旣已移囚禁府而不爲嚴問。有非前例也。許久牢囚。來頭直捧結案。亦關後弊。都不如嚴囚捕廳。以待用刑之日。而渠若徑斃。則可謂都無事。人心庶可自鎭矣。命善曰。渠雖以誣人自服。而不爲覈實。若致徑斃。則人心疑懼。世道難鎭矣。予曰。渠雖罔測不道之說。初頭所告。末乃服以誣招。則渠罪可誅。而其餘必無是理矣。命善[樂性:I-PERSON]曰。只以秋曹勘斷。是失刑之大也。予曰。王府事體何如。而移囚之後。若或生弊於王府。則是誠可悶矣。命植曰。移囚禁府。而若或生頉。則雖流放竄殛。臣亦固不敢辭矣。予曰。在前有如是之例矣。
정조 6년 · 목
領議政徐命善啓言。昨日傳敎之後。職在三司者。宜有爭覈。而側聽兩日。寂無一言。至於在直儒臣。亦不過因講筵略略塞責。旣曰逆獄懲討。寧有如許事體。三司諸臣。請一竝削職。敎以。雖未知委折之如何。卿之所奏。不過體例間申飭。從之。
정조 6년 · 강
命禁營校吏。今日內照律散配。
정조 6년 · 목
敎曰。禁將本情。業已洞燭。而忽於今日賓對。只書進字。不爲登筵。無或本情猶有未暴之端而然乎。此則自有體諒之道。本營若校若吏之凡係軍器或軍色所屬。一竝令該曹今日內。照律散配後草記。如是處分之後。主將之見瞞於校吏。益章章明矣。備局堂上李敬懋牌招。申飭行公。
정조 6년 · 강
命在外諸臺許遞。
정조 6년 · 목
敎曰。在外臺諫許遞。政官牌招開政差出。待下批。仍卽牌招。未署經守令。使之當日署經。
정조 6년 · 강
許施嶺伯以牙兵換代束伍之請。
정조 6년 · 목
領議政徐命善啓言。頃因慶尙監司趙時俊上疏。牙兵之代頉。以束伍換定事。從長商確。論理啓聞之意。覆奏分付矣。卽見其狀啓。則以爲牙兵塡頉。付諸該邑。使之主管。一依束伍之制。牙兵之不滿十數。移附成隊邑。以束伍增減換代事。請令廟堂稟處矣。請依狀請施行。從之。
정조 6년 · 목
以林蓍喆爲大司諫。柳翼之尹東晚爲掌令。鄭在信李延仍爲持平。徐秉德爲獻納。李時秀爲校理。李頤祥爲修撰。申光祜爲懷德縣監。
정조 6년 · 강
諭奎章閣提學金鍾秀。
정조 6년 · 목
敎曰。向於登筵時。以時往時來。卿旣言之。伊後迄不造朝。未知翔矧未復常度耶。殊切慮念。奏議序文。擬欲躬撰。而機務比甚滾氄。尙不得脫稿。可悶。東人奏議續抄之役。若已就緖。雖一二卷。付此去閣吏。上送本閣。卿在宮僚。寫進屛障矣。今已年久。紙面生毛字畵間多漫漶。方欲改粧。書本及管玄下送。就濂洛銘詩或心經近思錄文字中。每篇分書一屛。亦爲上送。本閣故事。近何不爲。亦須隨思續續爲之。以待登筵時獻替。
정조 6년 · 강
命專經武臣李元謙仍囚。待畢講。本律中加等勘處。
정조 6년 · 목
義禁府啓言。訓鍊副正李元謙等。專經武臣殿講居不。依定式推考。罪各笞四十收贖。附過還職。允之。安橚申大坤金峻岳鄭殷誠申鴻周。竝功減一等。敎以。其中李元謙爰辭。頗與諸武臣對供。太不相似。在渠道理。但言不熟習之委折。以聽處分。焉敢拖及題外。無難煩溷乎。若其性魯鈍云云。人事極爲未瑩。姑爲仍囚。待畢能誦。本律中加一等勘處。以懲他新進武弁癡濫之習。
정조 6년 · 강
刑曹以禁營校吏照律散配啓。
정조 6년 · 목
該曹啓言。依傳敎。該營軍器監官韓弘賢。書員梁得孫。庫直金壽煥。大旗幟次知敎鍊官李極齡。巡視令旗手次知敎鍊官朴泰根。吹鼓手次知敎鍊官鄭在博。帳幕次知敎鍊官金光玉。紅氊次知敎鍊官李應燁。紅號衣次知敎鍊官林德樹楊德世。軍色書吏康德裕金德峻李後庚金祺成。庫直韓福基安福興。策應所書吏金德良。書員李彥默。庫直李枝赫。擧行書吏張雲翼。書寫書吏賓正喆等。一竝捉致。嚴加査問。則以爲今番軍物新備請賞草記時。次知監官閔光祿援引本營謬例。不分新舊。混同書入。而渠等只是從其言。因循擧行。瞞告主將之罪。萬死無惜云矣。考律文。竝杖七十徒一年半照律。杖則收贖後。韓弘賢載寧郡。梁得孫鳳山郡。金壽煥忠州牧。金光玉文化縣。李應燁橫城縣。楊德世木川縣。康德裕殷栗縣。金德峻黃澗縣。李後庚報恩郡。金祺成延安府。韓福基平山府。安福興原州牧。金德良林川郡。李彥默鐵原府。李枝赫牙山縣。張雲翼新昌縣。賓正喆平澤縣。竝定配押送。而其中李極齡鄭在博曾經僉使。朴泰根林德樹係是出身。請竝移義禁府處之。敎以。更思。爲李敬懋雪恥。迄可休矣。敬懋之見瞞於下輩。業已照燭。何必盡配廿餘校吏然後。方可以暴其情而充其欲也。況許多校吏。未必盡欺敬懋。則彼校吏亦民也。投之四方。顱趾相望。能無失所呼號之冤耶。是爲一敬懋之雪恥。驅廿餘人於臼穽。決非王政所忍者。寧負敬懋之所求。不欲行此齪齷之擧。保授校吏散配一款。特爲分揀。竝卽放送。然晉待對有命。臨筵虛佇。而身爲握兵之臣。稱病不登筵。痛其見瞞之恥故也。今此校吏之徑放。適長敬懋齎菀之心。朝家當念別般曲副之道。此則抑有一策。論厥瞞告敬懋之罪。所謂閔哥。是實爲首。徒年之律。不已太輕。邊遠移配。待用刑。令該道監司捉來。親執嚴刑。俾伸敬懋之廉防。
정조 6년 · 강
命時囚具埱勘放。李漢佐附過放送。
정조 6년 · 목
義禁府啓言。鐵山前府使具埱勘放後草記事命下矣。罪人朴來源逃失。而配所官之不報掩置。罪依律杖六十收贖。奪告身一等。請放送。允之。敎以。功議各減一等。又啓言。博川郡守李漢佐原情。泛稱遲晚。請刑推得情。敎以。當此農時。迎送宜恤。附過放送。使之當日還官。
정조 6년 · 강
召見直提學沈念祖。檢校直閣徐鼎修于誠正閣。
정조 6년 · 목
予曰。今者奉使之行。旣兼察理之命。則都中如有變通釐正之事。還朝後筵奏。念祖曰。戰船藏置所。極爲疏虞。下去後臣當躬審以來矣。予曰。直閣則初六日先爲上來。
정조 6년 · 강
以金尙集爲刑曹參判。李鎭翼爲右尹。
정조 6년 · 목
敎曰。詞訟劇地。堂上不可許久曠闕。刑曹參判。漢城右尹前望單子入之。待下批牌招。
정조 6년 · 강
緘推海伯李敬養。
정조 6년 · 목
敎曰。海伯事。何其昏謬顚錯之甚也。平山儒生呈單發告之後。本事關係。至重且大。應問各人等。捉囚營獄。以請朝家處分。事理當然。而不此之爲。擅行按査。已極駭然。及其取招之後。又以循例狀聞上送。致有政院改封入啓之擧焉。重獄體之意。果安在哉。黃海監司李敬養。姑先緘辭從重推考。仍令該曹枚擧此意。發關責諭敬養。其委折使卽據實對供事。傳撥分付。
정조 6년 · 강
召見輪對官于誠正閣。
정조 6년 · 목
弘文館以新除校理金載瓚啓請下諭。敎以。番次苟艱許遞。待明朝。令政院政官牌招。開政差出。
정조 6년 · 강
命移配罪人漂流事。另加搜訪。
정조 6년 · 목
全羅監司朴祐源。以濟州牧罪人移配時船隻漂流馳啓。敎以。許多人命之不識存沒。已極矜慘。其中移配罪人。或有漂到異國之事。則事之疏虞。孰甚於此。另加搜訪。更爲狀聞事。卽令刑曹發關嚴飭道伯處。
정조 6년 · 강
命時囚宣傳官朴孝晉李星會李身敬捧供。中官鄭國允分揀放送。
정조 6년 · 목
幷因拿囚單子。有是命。
정조 6년 · 강
命時囚崔★(日/敏)等分揀放送。趙藺璧勘律。
정조 6년 · 목
義禁府啓言。鍾城府使崔★(日/敏)原情。泛稱遲晚。曾經侍從。請除刑推議處。敎以。分揀放送。又啓言。宣傳官朴孝晉李星會李身敬原情。泛稱遲晚。請除刑推議處。敎以。付過放送。又啓言。前修撰尹㬦原情。泛稱遲晩。曾經侍從。請除刑推議處。敎以。論其跡則妄率忒甚。原其情則生疏所致。律有公私罪。蓋欲區別其故犯也。此囚依傳敎。從重勘律。以公罪決杖放送後草記。又啓言。禁軍假將趙藺璧原情。泛稱遲晚。請刑推得情。敎以。縱不枚報於別將。旣稱目不識丁。縱不走告於本曹。又曰番不交替。則渠之罪犯。不過不檢飭一事。而伊夜縛致厥漢。翌朝捉送番將。於渠別無深究之端。假將與元將有異。以公罪勘律。
정조 6년 · 강
以李亮載韓用龜爲持平。宋銓爲掌令。柳孟養爲獻納。
정조 6년 · 목
敎曰。未差臺諫前望單子入之。又敎曰。聞有未署經守令。諫院新除授諸臺。待下批竝卽牌招。使之署經。仍令明日辭朝。
정조 6년 · 강
召見下直守令于誠正閣。
정조 6년 · 강
命抄啓文臣李益運等及削職三司。竝給牒敍用。
정조 6년 · 목
敎曰。課講在明。抄啓文臣李益運李宗燮竝給牒敍用。昨日大臣所啓。不過官師相規。雖已許施。處分宜無異同。昨日削職三司。竝給牒敍用。
정조 6년 · 강
以姜彛正鄭福煥爲正言。柳炯爲大司諫。
정조 6년 · 목
敎曰。大司諫及臺諫前望單子入之。
정조 6년 · 강
以姜世晃爲副摠管。前望也。
정조 6년 · 강
命大司諫林蓍喆下義禁府。捧口招以聞。
정조 6년 · 목
敎曰。予不可處分一林蓍喆乎。向於 閟宮肅敬之地。多率悍隸。無難攔入。擧措駭悖。又於齋殿更衣之時。厥隸成群。從墻後窺見。論以國法。寧有是也。不飭之官員。烏可無罰。罷削薄勘。實有罪重罰輕之嘆。而未久收敍。意在不足深責故也。及今事久之後。追提處分之事。强作引義之端者。已極無嚴。而此猶不足。乃敢托辭疏插入。侵斥喉院。極口奊詬。有若遭駁而對詈者然。倘使此習滋長。臣下有罪。自上其可却顧來後之引義。不施當施之罰乎。卽此一擧。大關君綱臣分。林蓍喆爲先削職。下義禁府。又敎曰。今日內開坐。捧口招以聞。
정조 6년 · 강
承旨李亨元趙鼎鎭聯疏自引。賜批。
정조 6년 · 목
疏略曰。臣等伏見大司諫林蓍喆到院疏本。則以臣等之不捧避辭。過費聲氣。有若臣等故爲退却者然。至以疲劣不見重。去就無可論爲言。臣等於是不勝瞿然慚恧之至。臣等俱以昨日坐直。同爲往復於避辭退却之際。則詆斥之來。其何可晏然供職。不思所以自引之道乎。乞遞臣等所帶之職。以安微分。批以。奰詖之說。難以常理責之。爾等勿辭。卽速察職。
정조 6년 · 강
副修撰權以綱上疏請罪人權䎸。亟令王府具格拿囚。賜批。
정조 6년 · 목
疏略曰。伏聞三司諸臣以不言之罪。至有削職之命。而臣則以未行公之故。獨漏現告之中。苟論其職。其失惟均。自顧惶恧。尤不知置身之所也。臣於罪人權䎸移囚捕廳之命。竊有所憂慨者。略此附陳焉。䎸本逆種。兇悖狂妄。擧皆棄絕。今乃敢懷不道之心。欲售罔測之計。一番盤覈。獄體常當然。而移送捕廳。有壞事面。臣謂亟令王府具格拿囚。嚴覈得情。以待用刑。快施肆巿之典焉。批以。權䎸特一待時之死囚。正法前囚繫。何處不可。若令移王府。自多掣礙之事。爾其勿辭。從速察職。
정조 6년 · 강
命時囚李吉培照律。
정조 6년 · 목
義禁府啓言。渭原前郡守李吉培。罪人逃失。全不檢察。謂以此照律。罪杖六十收贖。奪告身一等。私罪施行。允之。敎以。功減一等。
정조 6년 · 강
御誠正閣。行抄啓文臣課講。仍召見輪對官。試官沈念祖鄭志儉。
정조 6년 · 목
予曰。李魯春有受由之命。曺允大覲親呈辭。亦一體捧入矣。親試定日後。使之及期上來。念祖曰。金載瓚有罪名。故不得入參矣。予曰。刊汰有不一其規。或以罷職論者。或以削職論者。此則不可不釐正。且刊汰不過汰除其職之意。則何以從重以罷削論也。有防曰。刊汰近來削職施行矣。念祖曰。削職猶入於歲抄中。而刊汰則不爲抄啓於歲抄矣。予曰。筵退後。詳問該曹以奏。志儉曰。今日課講。李益運又稱頉不進。依定式禁推宜矣。予曰。然則自本閣依例啓辭。
정조 6년 · 강
命東邑流民還集賙恤事。詳細行會。
정조 6년 · 목
敎曰。近觀東伯狀啓。列邑流民。每以某條還集爲言。流民之成群還集。果如狀辭中云云。固甚多幸。而倘令窮搜遍刮。督期刷來。如逋奴逃軍之爲。則似出恤民之意。反歸撓民之端。誠有萬萬不可者。向於三邑守宰陛辭之日。召致前席。丁寧申諭。俾各存者安意奠居。去者聞風還集。此或爲務本之擧云爾。更將此意。自廟堂嚴飭該道臣處。無或急急還集。必須孜孜賙恤事。詳細措辭行會。
정조 6년 · 강
汰宣傳官許★(氵+近)洪龍運。拿李身敬。
정조 6년 · 목
兵曹啓言。卽見宣傳官廳牒報。則曹司宣傳官洪龍運所持法椎。忽然見失。汰去爲請矣。本廳法椎。乃是古風。而今此見失。大係虧損。該宣傳官洪龍運請汰去。敎以。非見失。卽見奪也。所謂法椎。此是受賜之物。則不能襯自佩持。已壞流來廳憲。而至於無端見奪於摘奸之人。尤萬萬駭然。此設廳以後所未聞之事也。曹司宣傳官。居則藏之肐膊之際。行則插諸胯腹股之間。不但規例爲然。嘗聞故事。除非御前一會。則雖命入之。無或奉承焉。今去丁酉不過爲六年。而其時宣傳官尙知遵守故事。摘奸史官之承命推尋。終不出給。史官未免空還矣。今番見奪之宣傳官。豈非丁酉宣傳官之罪人乎。椎非寶物。所惜者受敎廳憲也。當該宣傳官汰去事依施。待用刑。自本曹從重決棍懲勵。伊日宣傳官之同在曹司間者。罪無彼此。問名令該府拿問處之。入直右位宣傳官。竝令該廳施罰。旣不檢飭於未奪之前。又不飛報於見奪之後。行首宣傳官汰去
정조 6년 · 강
禁營以宮牆頹圮處樹栅啓。
정조 6년 · 목
本營啓言。本營字內明禮門北邊宮牆頹圮處樹柵及元牆連接之間牆內古木折傷仆壓處。待今朝看審事允下矣。令該監略干栅木。眼同添樹。敎以。宮牆事體。何等嚴重。則送校替審監防。得無輕忽之嘆。此亦爲將校所瞞而然乎。然緦功之察。不須說也。至於牆內事。兵曹之晚時草記。已極稽滯。該房之默無一言。又甚做錯。此則不可委諸校吏。當該堂上承旨。令政院推考。
정조 6년 · 강
命西部李基崙上言。以草記稟處。
정조 6년 · 목
敎曰。西部居李基崙山訟上言。在公事軸。未及啓下矣。事係宮房。不可不另査處之。宮府一體。京兆何可不爲。今已過限。雖不可如例回啓。以草記稟處。
정조 6년 · 강
正言姜彛正上疏請罪人權䎸亟令王府具格嚴囚。賜批。
정조 6년 · 목
疏略曰。罪人權䎸事。竊不勝憂慨者。固當設鞫嚴覈得情。而終歸捕廳之移送。獄體由是而不重。事面未免於苟艱。是豈懲討悖逆而嚴鞫之道哉。圍守供億。雖軫小弊。伏願亟令王府具格嚴囚。窮覈得情焉。批以。已諭矣。
정조 6년 · 강
掌令宋銓上疏請罪人權䎸。亟令王府具格嚴囚。賜批。
정조 6년 · 목
疏略曰。臣於罪人權䎸事。竊有憂慨者。獄情嚴秘。雖不得其詳。以傳敎下者觀之。䎸之罔測不道之言。窮兇絕悖之說。從可知矣。臣謂罪人權䎸。亟令王府嚴囚。究覈情實焉。批以。已諭矣。
정조 6년 · 강
命關西肅川等邑加耕田畓。劃付本閣。
정조 6년 · 목
檢校直提學鄭民始啓言。關西肅川等諸邑。有量外加耕之地。已自戶曹打量以來。而其數爲一百七十餘石落云。旣是量外田畓。則非該曹之所句管。諸邑所在者。請竝劃付本閣。從之。
정조 6년 · 강
命沁都儲置銀子條。買關西小米取耗。作銀上送。
정조 6년 · 목
檢校直提學鄭民始啓言。沁都儲置銀子條。旣以均廳兵曹封不動錢。買取戶曹請得關西小米三萬石矣。其取耗作銀之道。勢當付之本道監營。自明年換作天銀三千兩。上送內帑庫。以爲轉置沁都之地。似爲便好。依此定式擧行之意。請分付該道道臣。從之。
정조 6년 · 목
以李在協爲大司憲。李檳爲掌令。徐有成。朴天行爲校理。尹尙東爲修撰。鄭選爲明川府使。
정조 6년 · 강
命銓郞徐龍輔催促出肅。
정조 6년 · 목
敎曰。開政有命。新除郞官不爲參政。豈有此等事體。該曹堂上。何不申飭。吏曹正郞徐龍輔催促出肅。
정조 6년 · 강
重推吏曹判書李命植。
정조 6년 · 목
敎曰。大靜縣監望筒勿施。又敎曰。本邑每以殘武差遣之故。莅任之後。渠亦認以更無餘望。專事肥已。虐害小民。聞於今番繡衣之回奏。益知爲弊之不些。奚特此之爲然。逆孼滿島。戢察任重。而不知東西之人。其可彈壓鎭撫乎。擇差之飭敎。墨猶未乾。似此無勢之類。無難排擬。此果爲官擇人之道乎。銓官之意。殊覺莫曉。該吏曹堂上。從重推考。此望筒勿施。
정조 6년 · 강
命嶺南得雨形止。詳實登聞。
정조 6년 · 목
敎曰。觀此嶺伯狀聞。本道賑事。將至垂畢。自今月中旬以後。可以撤賑云。今年麥事。得雨差晚。發穗稍遲。念後是足作糜粥之資云乎。卿其參量目下民情。務從方便。切勿以了事爲意之意。自廟堂三懸鈴。卽爲行會該道道臣處。去月以後得雨多寡。農事形止。迄不仔細報來。向來飭敎。豈未及承聞而然乎。更令廟堂措辭關飭。無或如前循常。至於麥農登熟。較看昨夏。亦果如何。遍問列邑。亦令詳實登聞。
정조 6년 · 강
命宮牆頹圮處加把將校。待用刑決棍。
정조 6년 · 목
禁營以明禮門宮牆頹圮處詳審形止啓。敎以。形便旣如此。則不必加定加把輪回守直軍。此一款置之。加把將校。卽爲解送。文報之稽滯。難免慢忽之罪。而無識之類。不足深責。勿汰。待用棍。決棍懲勵。
정조 6년 · 강
命異國船隻問情事例。頒送沿海諸道。
정조 6년 · 목
敎曰。勿論西海南洋。異國船隻。一有漂到之擧。該地之邑倅鎭將。鮮有不逢事者。營閫罷拿之狀。迭相登聞。朝家疲於酬應。此無他。問情或接置之際。未曾有一副當規範而然。雖以今番湖南事言之。事事生疣。節節做錯。尋常去來。尙猶然矣。安望示彼人以禮義之俗。此誠關係不輕。繼今爲始。宜定劃一之制。自廟堂溯考文跡。參較諸道同異。以問情何如。接待又何如。似此種種應行之式。抄編一通。成出事例。頒于沿海諸道。俾各按此遵用。除非違越事例。則細疵微眚之無關於邊情。而有妨於迎送之事。切勿續續論勘之意。事例頒送日。竝爲措辭分付。
정조 6년 · 강
推判尹鄭昌聖。拿庶尹兪漢炅。
정조 6년 · 목
政院啓言。卽者武藝廳行首別監金昌謙所告內。今日朝。前漢城府隸以不干之事。突入武藝別監張致福家。公然毆打。末乃竝及於其父其兄云。法府下隸突入掖隸之家。毆打行惡。當該府隸。請令攸司嚴勘懲勵。允之。敎以。近來操切此輩。極其嚴截。犯夜則直令拘囚營門。動費閱歲。及其治罪。大則充軍。小不下數十度之重棍。此外酗酒也。鬪閧也。種種作拏之端。事之輕重。姑舍是。一有現露。竝施汰配。雖以昨今年決罪者言之。被罪者卽李宗植金光福趙擇臣洪德寬李仁哲昔敬源金亨麟李仁協金興喆金興大范海就金鼎煥李彥宗金鎭喆張福得嚴麟澤孫世隆任慶柔韓弼柔崔泰崙金喆大李光福韓興雲馬象箕李東根李仁馥等二十六人也。然束濕自束濕。紀綱自紀綱。無論以拳以杖。名曰禁中親兵。被打於府隸。此大關國體。政院之據理論啓。誠甚得宜。正犯令該曹從重照律後草記。該府頭目吏隸。竝令該曹一體嚴治。法府下屬。如是其毋難蔑法。武藝廳猶且被打。況無勢小民乎。亦足爲反隅處。不飭之堂郞。不可無警。當該堂上推考。該色郞官拿問處之。所謂武藝廳被打漢。登時發告於本院。不與厥漢爭閧之故。今番如是處分。此後如以今番事。爲增氣之端。則當多歧廉探。隨現重棍後。遠地充軍。軍士房召致武藝廳。以此意曉諭。
정조 6년 · 강
校理徐有成副修撰沈樂洙上箚請罪人權䎸亟令王府具格拿囚。賜批。
정조 6년 · 목
箚略曰。罪人權䎸移囚捕廳事。竊有憂慨者。以獄體言之。罪人之囚繫王府。自是常典。而鞫囚之移付捕廳。本非規例。莫重罪囚。曠日拘繫之疏虞。以致損大體也哉。伏願亟令王府具格拿囚。以待用刑焉。批以。已諭矣。
정조 6년 · 강
秋曹以罪人李龍福照律定配啓。
정조 6년 · 목
該曹啓言。因政院啓辭。名曰禁中親兵。被打於府隸。正犯照律從重照律後草記。該府頭目吏隸。一體嚴治事命下矣。罪人李龍福。嚴問毆打委折。則的實納招。龍福杖一百徒三年[照律:I-LOCATION]。泰安郡定配。杖則令配所官待用刑擧行事。發關該道道臣。頭目書吏李彥植。使令鄭興大等。以不能檢飭之罪。各杖八十收贖放送。敎以。頭目吏隸。依草記卽爲決放。首犯漢。嚴飭獄吏。各別嚴囚。過五日後發配。近來傳敎罪人。全不防束。此亦紀綱所在。從當摘奸。隨現嚴勘。以此意預令獄官知之。因此有申飭者。名以法曹法府。藉賣官令。作弊民間。豈非痛禁之事。卿等另加糾察。俾無如前循襲之習。
정조 6년 · 강
命漢城庶尹兪漢炅付過放送。宣傳官李身敬捧供以聞。
정조 6년 · 목
因漢炅及身敬拿囚傳旨。有是命。
정조 6년 · 강
命時囚李壽鵬等議處。李身敬等放送。
정조 6년 · 목
義禁府啓言。永宗前僉使李壽鵬原情。泛稱遲晚。曾經摠郞。請除刑推議處。允之。又啓言。中官吳福謙原情。泛稱遲晚。請議處。允之。又啓言。抄啓文臣李益運原情。泛稱遲晚。曾經侍從。請除刑推議處。敎以。分揀放送。此後官職。使之無敢引義。至於講製。義比往役。此文臣。方講孟子。不見召之役則往役之文乎。或有逡巡之擧。難免方命之罪。自今番所下御製條問爲始。必於限內呈納事。一體嚴飭。又啓言。宣傳官李身敬原情。泛稱遲晚。曾經宣傳官。請除刑推議處。敎以。此後法椎無敢暫離身邊之意。嚴飭放送。
정조 6년 · 목
予曰。眼胞痰核。尙不解之。可悶。華鎭曰。連日付藥。則不知中自然消散矣。予曰。眼胞付藥。非但所見之如何。亦甚妨便。若不趁卽消散。則恐有成瘤之慮矣。華鎭曰。以黑膏藥。連爲進付。恐好矣。
정조 6년 · 강
命興陽漂人發送時。給糧給衣。
정조 6년 · 목
敎曰。觀此湖南伯狀聞。興陽漂到彼人。以從水路還歸之意。有擧手指東之擧云爾。則未接語之譯學。雖極駭痛。彼人豈可因此使之許久滯留。從其願。候風還送事。自備局三懸鈴。分付該道。發送時。優給糧饌。造給衣袴。毋苟或一分泛忽事。一體嚴飭監兵使處。
정조 6년 · 강
命明日點檢。依例爲之。
정조 6년 · 목
敎曰。明日雖値展拜。點檢依例爲之。提調勿爲參班。進詣點檢事分付。
정조 6년 · 강
命海伯李敬養越俸一等。
정조 6년 · 목
敎曰。向因十三日得雨。特令廟堂關飭諸路。俾各勿循常規。雨澤農形。逐邑陳聞矣。伊後諸路狀辭。雖有詳略之不同。大體可謂纖悉。繼此以往。無論雨澤及農形。一依列邑所報。邑邑形止。條列以聞。無拘支煩。務從仔細事。更令廟堂措辭。分付海西外七道道臣處。至於海西條陳。全欠別白。已極疏虞。而所謂狀語。惟以彌縫爲主。雨澤則番番皆稱周洽。農形則在在皆稱登熟。信爾本道民事。雖謂之勝於庚戌豐歲可也。寧有是也。身爲按道之臣。莫體朝家宵旰之憂。反以不以實之溢辭陳聞者。萬萬駭惑。古人則必以水旱盜賊之事。聞于朝廷尙矣。豈足責之於此道臣。然於再昨年。前前道伯。亦以雨澤農形狀聞事被勘。則豈不爲時道伯之前鑑乎。以此以彼。其所溺職之罪。推諉無路。黃海監司李敬養。爲先越俸一等。亦令廟堂。其委折査問草記。仍以此意謄關。一體申飭他道。
정조 6년 · 강
飭湖南稅船裝發。
정조 6년 · 목
敎曰。觀此湖南伯狀聞。四十艘稅大同之同日裝發。近所罕見。此與三漕倉轉運有異。則可知其着意申飭。無事達于京江。固難䂊必。大抵頗有修擧之效。道伯之奉公。殊可尙也。然未運船穀。亦須各別董飭之意。自該廳發關嚴飭。昨敎何等截嚴。今年本道萬一有臭載之事不善護送之地方官。自有當律。而不善裝送之地方官。亦當重繩。竝與道伯而難免不飭之罰。一體嚴飭。
정조 6년 · 강
正言金載人上疏請削職罪人李益運。施以島配之典。賜批。
정조 6년 · 목
疏略曰。惟彼李益運。不有聖旨。生心營護。忽地跳踉。誠一世道之大變怪也。臣未知其疏語之如何。而昨日處分。失之太輕。亂流無懲戢之望。臣謂削職罪人李益運。爲先絕島定配。批以。翦拂無何。便又肆氣論人。在爾初見矣。
정조 6년 · 목
具翼善冠袞龍袍。乘輿出賓陽門。由明政門。出月覲門。入日覲[贍:I-BUILDING]門。降輿入齋室。少頃出齋室。詣版位行禮訖。仍詣 廟內奉審訖。還入齋室。乘輿出日瞻門。入月覲門。予謂承旨李亨元日。月覲門簷端罅漏處。後日宮牆修改時。一體修補之意。分付該營。由明政門。入賓陽門還內。
정조 6년 · 강
汰拿製述官李旭祥。
정조 6년 · 목
因承文院回咨草本。敎以。彼中入送文字。何等審愼處。則製進回咨。語不成說。製述官革之無妨。當該製述官汰去。仍令該府拿問定罪。回咨更令撰進。
정조 6년 · 강
給歙谷通川燒戶恤典。
정조 6년 · 목
江原監司金憙以歙谷通川民家被燒馳啓。敎以。才於本郡。特令別般蠲恤。而又有此被災之擧。況被災民家。間有鄰邑接界之地云。而大體則無異一邑。朝家恩澤。不宜前後異同。卽令廟堂依向日所下傳敎。區劃穀物。嚴飭道臣。使之救濟。歙谷則亦依洪州例。自本道。從便奠接。卽令行會。
정조 6년 · 강
拿處守門將韓益增。金尙振。
정조 6년 · 목
都摠府啓言。宣仁門守門將韓益增金尙振不待面看交替。莫重闕門。致此闕直。請令該府拿問處之。允之。敎以。昨日摘奸。以章標換佩。或無章標無號佩牌人攔入。至被捉之境。卿等不能申飭。在所難免。昨日辰時以前入直摠管。從重推考。建陽以東。旣屬摠府句管。此後更有此等之弊。入直堂郞。各別重勘。預爲知悉。
정조 6년 · 강
命別監金在弘除下懲治。
정조 6년 · 목
因別監金在弘除下手本。敎以。前後飭禁何如。則焉敢飮酒至醉。現發之後。尋常處之。無以懲後。已自差備嚴査。待出付。令刑曹待用刑。各別懲治後草記。